ที่ มท ๐810.7/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 (วัน ธันวาคม 2564

เรื่อง ขอเชิญสมัครเพื่อขอรับการรับรองมาตรฐานการให้บริการของศูนย์ราชการสะดวก.(GECC).ประจำปี

 งบประมาณ.พ.ศ..2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท 0218/ว 7416

สิ่งที่ส่งมาด้วย ลงวันที่ 23 ธันวาคม 2564 จำนวน 1 ชุด

 2. หลักเกณฑ์ และวิธีการประเมินมาตรฐานศูนย์ราชการสะดวก จำนวน 1 ชุด

 3. แบบสำรวจความต้องการเกี่ยวกับสิ่งจูงใจที่อยากได้รับจากการปฏิบัติงาน จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักงานปลัด สำนักนายกรัฐมนตรี ได้กำหนดเปิดรับสมัครขอรับการรับรองมาตรฐานการให้บริการของศูนย์ราชการสะดวก (GECC) ประจำปีงบประมาณ พ.ศ. 2565 ตั้งแต่วันที่ 1 มกราคม – 28 กุมภาพันธ์ 2565 โดยมีวัตถุประสงค์เพื่อยกระดับ การให้บริการของหน่วยงานภาครัฐและอำนวยความสะดวกให้กับประชาชนได้อย่างมีประสิทธิภาพและประสิทธิผล ก่อให้เกิดความพึงพอใจในการให้บริการภาพลักษณ์ที่ดีและความเชื่อมั่นของประชาชนในการติดต่อราชการ

 กรมส่งเสริมการปกครองท้องถิ่นพิจารณาแล้ว เพื่อเป็นการยกระดับการให้บริการและอำนวย ความสะดวกให้กับประชาชนให้เป็นมาตรฐานและมีประสิทธิภาพยิ่งขึ้น ขอความร่วมมือจังหวัดดำเนินการ ดังนี้

1. ประชาสัมพันธ์เชิญชวนองค์กรปกครองส่วนท้องถิ่นสมัครขอรับการรับรองมาตรฐาน การให้บริการของศูนย์ราชการสะดวก (GECC).ประจำปีงบประมาณ พ.ศ. 2565 โดยสมัครได้ตั้งแต่ วันที่ 1 มกราคม – 28 กุมภาพันธ์ 2565 โดยสามารถศึกษารายละเอียดและส่งใบสมัครผ่านทางระบบ Online ที่เว็บไซต์ www.psc.opm.go.th หัวข้อศูนย์ราชการสะดวก “GECC Online” กรณีมีข้อสงสัยหรือข้อจำกัดในการดำเนินการ ขอให้สอบถามโดยตรงที่ศูนย์บริการประชาชน สำนักงานปลัด สำนักนายกรัฐมนตรี โทร 0 2283 4475 หรือ 0 2283 4473 โทรสาร 0 2283 4525

2. พิจารณาตอบแบบสำรวจความต้องการเกี่ยวกับสิ่งจูงใจที่อยากได้รับจากการปฏิบัติงานเพื่อขอรับการรับรองมาตรฐาน GECC ภายในวันที่ 31 มกราคม 2565

รายละเอียดปรากฏตาม QR CODE ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

( )

อธิบดีกรมส่งเสริมการปกครองท้องถิ่น



 shorturl.at/nqtC7

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 02 241 9000 ต่อ 2322 โทรสาร 02 241 6956

ไปรษณีย์อิเล็กทรอนิกส์ saraban@dla.go.th